CELEX: 62021TN0036
Language: lv
Date: 2021-01-25 00:00:00
Title: Lieta T-36/21: Prasība, kas celta 2021. gada 25. janvārī – PO/Komisija

29.3.2021   
            
            
               LV
            
            
               Eiropas Savienības Oficiālais Vēstnesis
            
            
               C 110/32
            
         
      Prasība, kas celta 2021. gada 25. janvārī – PO/Komisija
      (Lieta T-36/21)
      (2021/C 110/36)
      Tiesvedības valoda – franču
      
         Lietas dalībnieki
      
      
         Prasītājs: PO (pārstāvji: L. Levi un A. Blot, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atzīt prasību par pieņemamu un pamatotu;
               
            līdz ar to:
      
                  —
               
               
                  atcelt Komisijas 2020. gada 29. aprīļa lēmumu, ar ko prasītājs tika informēts, ka ir noraidīts viņa lūgums pārskatīt lēmumu par viņa neiekļaušanu ārējā konkursa ΕΡSO/ΑD/338/17 kandidātu “rezerves sarakstā”;
               
            
                  —
               
               
                  nepieciešamības gadījumā atcelt Komisijas 2020. gada 14. oktobra lēmumu, ar ko noraidīta prasītāja sūdzība;
               
            
                  —
               
               
                  atlīdzināt prasītājam nodarīto mantisko un morālo kaitējumu;
               
            
                  —
               
               
                  piespriest atbildētājai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza trīs pamatus.
      
                  1.
               
               
                  Ar pirmo pamatu tiek apgalvots, ka ir pārkāpts Eiropas Savienības Pamattiesību hartas (turpmāk tekstā – “Harta”) 21. pants, Eiropas Savienības Civildienesta noteikumu (turpmāk tekstā – “Noteikumi”) 1.d pants, Padomes Direktīvas Nr. 2000/78/EK (2000. gada 27. novembris), ar ko nosaka kopēju sistēmu vienlīdzīgai attieksmei pret nodarbinātību un profesiju (OV 2000, L 303, 16. lpp.), 5. pants un ANO konvencijas 2. pants, ka nav ievērots nediskriminācijas princips un nav veikta saprātīga darba vietas pielāgošana.
               
            
                  2.
               
               
                  Ar otro pamatu tiek apgalvots, ka nav izpildīts pienākums norādīt pamatojumu.
               
            
                  3.
               
               
                  Ar trešo pamatu tiek apgalvots, ka nav izpildīts rūpības pienākums.